జితేష్ శర్మ

జితేష్ మోహన్ శర్మ (జననం 1993 అక్టోబరు 22) భారత జాతీయ క్రికెట్ జట్టు కోసం ఆడుతున్న ఒక భారతీయ అంతర్జాతీయ క్రికెటర్. ఆయన 2022 ఆసియా క్రీడల సందర్భంగా 2023 అక్టోబరు 3న నేపాల్‌పై అంతర్జాతీయ అరంగేట్రం చేశాడు. ఆయన దేశీయ క్రికెట్‌లో విదర్భ, ఇండియన్ ప్రీమియర్ లీగ్‌లో పంజాబ్ కింగ్స్ తరపున ఆడతాడు.

 కెరీర్ 

 దేశీయ క్రకెట్ 
ఆయన 2013-14 విజయ్ హజారే ట్రోఫీలో విదర్భ తరపున 2014 ఫిబ్రవరి 27న తన లిస్ట్ A అరంగేట్రం చేశాడు. ఆయన 2015 అక్టోబరు 1న 2015–16 రంజీ ట్రోఫీలో ఫస్ట్-క్లాస్ అరంగేట్రం చేసాడు. ఆయన 2018-19 విజయ్ హజారే ట్రోఫీలో విదర్భ తరపున అత్యధిక పరుగులు చేసిన ఆటగాడిగా నిలిచాడు, ఏడు మ్యాచ్‌లలో 298 పరుగులు చేశాడు. అతని అద్భుతమైన 2023 ఇండియన్ ప్రీమియర్ లీగ్ (IPL) సీజన్‌లో జితేష్ శర్మ అంతర్జాతీయ అవకాశాలు మెరుగుపడ్డాయి.

ఆయన పి. సేన్ ట్రోఫీలో కూడా భవానీపూర్ క్లబ్‌తో పాల్గొన్నాడు.

 అంతర్జాతీయ క్రికెట్ 
ఆయన జనవరి 2023లో శ్రీలంకతో జరిగిన T20I సిరీస్ కోసం భారత క్రికెట్ జట్టుకు తన తొలి కాల్-అప్ పొందాడు. ఆయన 2022 ఆసియా క్రీడల సందర్భంగా 2023 అక్టోబరు 3న నేపాల్‌పై అంతర్జాతీయ అరంగేట్రం చేశాడు. 2023లో ఆస్ట్రేలియా T20I సిరీస్‌కు ఎంపికైయ్యాడు. ఆయన 2024 T20 ప్రపంచ కప్ కోసం పోటీలోనూ ఉన్నాడు. ఆస్ట్రేలియాతో జరిగిన నాలుగో టీ20లో ఆయన 19 బంతుల్లో 35 పరుగులు చేశాడు. ఐదో టీ20లో 16 బంతుల్లో 24 పరుగులు చేశాడు.

 వ్యక్తిగత జీవితం 
ఆయన సాఫ్ట్‌వేర్ ఇంజనీర్ ష‌ల‌క ముకేశ్వ‌ర్‌ను 2024 ఆగస్టు 9న వివాహం చేసుకున్నాడు.

 మూలాలు 

వర్గం:వికెట్ కీపర్లు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1993 జననాలు